**Pučko otvoreno učilište Donja Stubica**

Nova ulica 1

49240 DONJA STUBICA

Tel / Fax 049 / 286 133

[www.pou-stubica.hr](http://www.pou-stubica.hr); e-mail: info@pou-stubica.hr

Klasa: 401-01/20-01/01

Urbroj: 2113-02-20-06

Donja Stubica, 02. 06. 2020.

Na temelju članka 34. Zakona o fiskalnoj odgovornosti (Narodne novine, br. 111/18) i članka 7. Uredbe o sastavljanju i predaji Izjave o fiskalnoj odgovornosti (Narodne novine, broj 95/19) ravnateljica Pučkog otvorenog učilišta Donja Stubica Manuela Frinčić donosi:

**PROCEDURA O STJECANJU I NAČINU KORIŠTENJA VLASTITIH PRIHODA**

Članak 1.

 Ovom procedurom o stjecanju i načinu korištenja vlastitih prihoda podrobnije se uređuju proceduralna pitanja u pogledu ostvarivanja i raspolaganja vlastitim prihodima.

Odredbe ove Procedure ne odnose se na sredstva osnivača, državnog proračuna, županije, namjenske prihode od sufinanciranja, tekuće donacije ostalih subjekata izvan proračuna te tekuće pomoći u okviru projekata.

Članak 2.

Vlastitim prihodima smatraju se prihodi koje Pučko otvoreno učilište Donja Stubica ostvari od obavljanja poslova na tržištu u tržišnim uvjetima.

Pučko otvoreno učilište Donja Stubica može ostvarivati slijedeće vrste prihoda:

1. Usluge obrazovanja – formalni i neformalni programi
2. Članarina knjižnice, zakasnina za knjige, opomene, naplata ponovnog izdavanja izgubljene članske iskaznice
3. Prodaja karata za predstave

Članak 3.

Vlastiti prihodi od usluge obrazovanja – formalni i neformalni programi:

Cijene obrazovanja odraslih utvrđuje ravnatelj, a temeljem raspoloživih izvora koji doprinose formiranju ekonomski opravdane cijene.

Evidencija o sklopljenim ugovorima o obrazovanju s polaznicima vodi se u računovodstvu Pučkog otvorenog učilišta Donja Stubica gdje se provodi nadzor i naplata vlastitih prihoda prema posebnoj proceduri praćenja i naplate prihoda.

Prema Godišnjem planu i programu rada i Financijskom planu ostvareni prihodi, ukoliko Osnivač svojom odlukom drugačije ne odluči, koriste se za podmirenje:

- materijalno – financijskih rashoda Pučkog otvorenog učilišta Donja Stubica nastalih realizacijom programa i aktivnosti temeljem kojih su vlastiti prihodi ostvareni

- djelom plaće Voditelja obrazovanja

- nabavu sredstava za održavanje nastave

 - troškova predavača

- troškova seminara i stručnih usavršavanja zaposlenika

- ostalih rashoda Pučkog otvorenog učilišta Donja Stubica

Članak 4.

Vlastiti prihodi od članarina knjižnice, zakasnina za knjige, opomene, naplata ponovnog izdavanja izgubljene članske iskaznice koriste se za:

* nabavu knjižnične građe
* nabavu dnevnog tiska i časopisa za čitaonicu
* podmirenje troškova vanjskih suradnika za kulturne manifestacije
* troškove seminara i stručnog usavršavanja zaposlenika
* nabavu stručne literature
* podmirenje ostalih rashoda knjižnice

Članak 5.

Vlastiti prihodi od prodaje karata za predstave koriste se za podmirenje:

* troškova predstave
* ostalih rashoda Pučkog otvorenog učilišta Donja Stubica

Članak 6.

Pučko otvoreno učilište Donja Stubica može primiti donaciju ili dar u naravi ako se isti može koristiti u obrazovnoj i kulturnoj djelatnosti Pučkog otvorenog učilišta Donja Stubica.

Stvarna ili procijenjena vrijednost primljenog dara dostavlja se u računovodstvo Učilišta radi daljnjeg postupanja sukladno odredbama o popisu imovine i obveza (inventuri).

Članak 7.

Ova procedura objavljena je na oglasnoj ploči i web stranici ustanove dana 02. 06. 2020. i stupila je na snagu danom objave, a primjenjuje se od 03. 06. 2020.

 Ravnateljica Pučkog otvorenog učilišta Donja Stubica

 Manuela Frinčić, mag. bibl.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_